Skatteetaten skal granske Norges Idrettsforbund
Det kommer frem i en e-post VG har fått kjennskap til. E-posten er signert idrettspresident Tom Tvedt og sendt til Idrettsstyret, særforbund og idrettskretser. – Norges Idrettsforbund har mottatt varsel om bokettersyn for regnskapsåret 2014 fra Kemnerkontoret i Oslo kommune, heter det i e-posten. FÅTT MED DEG? Idrettstopper reiste til USA og Malaysia for 161.635 kroner Det er samme år som OL i Sotsji fant sted. NIF har ikke ønsket å gå ut med sine utgifter tilknyttet arrangementet, men har istedenfor satt en strek for hvilke regninger de er villig til å vise til juni 2015. Nå skal Skatteetaten ta en nærmere kikk. IDRETTENs EGEN DOM: Få Sotsji-regningene på bordet Et bokettersyn vil si at skattemyndighetene kontrollerer om bedriften har rapportert korrekte tall hva gjelder for eksempel skatt, arbeidsgiveravgift, merverdiavgift og bokføring, ifølge revisorfirmaet Deloitte, og er ifølge samme firma noe alle selskaper kan motta. I e-posten til Tvedt kommer det frem at det er 10 år siden forrige gang NIF fikk et lignende varsel, men han virker ikke å være bekymret for at forbundet nå blir gransket. – Vi forventer at dette blir en nyttig gjennomgang for oss. Vi er trygge på at våre kontroll- og rapporteringsrutiner er helt i tråd med krav og forventninger fra det offentlige. Likevel er slike gjennomganger alltid lærerike. I idrettens natur ligger det et ønske om alltid å bli bedre, skriver han. Til VG torsdag kveld utdyper Tvedt. – NIF er en stor organisasjon, og de fleste organisasjoner mottar bokettersyn. Det er en del av det norske systemet, og jeg tror dette blir nyttig for organisasjonen. – På hvilken måte? – Ved at Staten kan kontrollere oss. At den kommer inn og ser på våre bøker og at alt er i orden, sier Tvedt. – Vil det påvirke deres standpunkt med tanke på å vise frem detaljert oversikt over utgifter i forbindelse med Sotsji-OL? – Vi har fattet et vedtak angående det, og det står vi ved, svarer Tvedt. DEBATT: - Det er nok nå, VG NIF-ANDERSEN: - Vi har ikke taklet denne saken så godt som vi burde http://api.int.vgnett.no/enrichments/poll/20921
Norges Idrettsforbund (NIF) har mottatt varsel om bokettersyn for regnskapsåret 2014. President Tom Tvedt ser på det som nyttig.